1944 (שיר)

"1944" הוא שיר שנכתב ובוצע בידי הזמרת האוקראינית ממוצא טטרי סוזנה ג'מאלדינובה (הידועה יותר בכינוי "ג'מאלה"). השיר עוסק בגירוש הטטרים מקרים בשנת 1944. השיר ייצג את אוקראינה באירוויזיון 2016, וזכה במקום הראשון עם 534 נקודות. ערך מורחב – גירוש הטטרים מקרים בשנת 1944, בהוראת יוסיף סטלין, גורשו מחצי האי קרים כמעט רבע מיליון מבני המיעוט הטטרי, בגלל שיתוף פעולה שלהם עם הנאצים במהלך מלחמת העולם השנייה. ג'מאלה כתבה את השיר בעצמה בהשראת סיפורה של סבתא רבתא, שבזמן הגירוש הייתה בשנות ה-20 לחייה. היא גורשה יחד עם חמשת ילדיה. הגירוש התבצע במשאיות דחוסות ללא אוויר ומזון, ואחת הבנות לא שרדה את המסע וגופתה הושלכה בצד הדרך. לדבריה של ג'אמלה, היא נזרקה מהמשאית "כמו זבל". ג'אמלה טענה שהשיר נכתב במידה רבה כדי להנציח את זכרה של "הילדה שאין לה קבר". סבא-רבא של ג'אמלה לא גורש, כיוון שהוא שירת בצבא האדום ולחם בקרבות החזית המזרחית. השיר גם נכתב על רקע סיפוח חצי האי קרים בידי רוסיה המודרנית בשנת 2014, שכן מרבית הטטרים החיים כיום בחצי האי קרים מסרבים לקבל את הסיפוח. ערך מורחב – אירוויזיון 2016 אוקראינה לא השתתפה באירוויזיון 2015, בשל בעיות של עלות. עם זאת, בשנת 2016 חזרה לתחרות, ובחירת השיר נעשתה בידי "חברת הטלוויזיה הלאומית של אוקראינה" (NTU), וערוץ STB. ג'מאלה הוכרזה כאחת מתוך שמונה עשר המתחרים בבחירה הלאומית האוקראינית לתחרות. היא הופיעה בחצי הגמר האוקראיני ב-6 בפברואר 2016, שם הוכרז על קידומה לגמר. ב-21 בפברואר היא ניצחה בגמר את השיר "Helpless" של להקת The Hardkiss, ונבחרה לייצג את אוקראינה באירוויזיון 2016. בחצי הגמר הגיע השיר למקום השני עם 287 נקודות, וזכה במקום ראשון בגמר עם 534 נקודות. בריאיון להגרדיאן בפברואר של אותה שנה, אמרה ג'מאלה שהשיר הזכיר לה את קרובי משפחתה החיים כיום בחצי האי קרים הנמצא תחת שלטון רוסי. היא הוסיפה שמאז הסיפוח של חצי האי ב-2014 הטטרים "חיים בשטח כבוש". עם זאת, מילות השיר אינן מזכירות כלל את הסיפוח, שכן כללי האירוויזיון אוסרים שירים עם מילים היכולות להתפרש כבעלות "תוכן פוליטי". מייד לאחר בחירת השיר האשימו כמה פוליטיקאים רוסיים, כמו גם רשויות מקומיות בחצי האי קרים, את השלטון האוקראיני בניסיון "להעליב את רוסיה" באמצעות השיר, וכן ב-"ניצול הטרגדיה של הטטרים כדי להטיל על צופים אירופיים תמונה כוזבת של הטרדה לכאורה של הטטרים בקרים כיום". מדיה וקבצים בנושא 1944 בוויקישיתוף מילות השיר "1944" באתר Genius סרטון השיר "1944" באתר יוטיוב מידע על השיר "1944" באתר ספוטיפיי מילות השיר (באנגלית) מיכל רשף‏, מלחמה אמיתית: המאבק בין אוקראינה לרוסיה מגיע לאירוויזיון, באתר וואלה, 22 בפברואר 2016 איתמר זהר, נציגת אוקראינה לאירוויזיון שרה על סטאלין ועוקצת את פוטין, באתר הארץ, 22 בפברואר 2016 עמית קוטלר, אירוויזיון 2016: אוקראינה ניצחה, ישראל במקום 14, באתר ynet, 15 במאי 2016 עמי פרידמן, ניצחה פעמיים: סיפורה של הזוכה באירוויזיון, באתר ynet, 15 במאי 2016 עמית קוטלר, אירוויזיון 2016: אוקראינה ניצחה, ישראל במקום 14, באתר ynet, 15 במאי 2016. Crimean singer in line to represent Ukraine at Eurovision Jamala entered Eurovision-2016 national selection עמי פרידמן, ניצחה פעמיים: סיפורה של הזוכה באירוויזיון, באתר ynet, 15 במאי 2016 Eurovision: Ukraine's entry aimed at Russia Jamala leads after the first semifinal of the National Selection to the Eurovision 2016 1944 all over again [http://esctoday.com/86848/ukraine-ntu-will-not-participate-in-eurovision-2015/ Ukraine: NTU will not participate in Eurovision 2015 UKRAINE: STATE BROADCASTER TO COLLABORATE WITH STB FOR NATIONAL SELECTION 2016 Ukraine: Results of the first semi-final Crimean singer in line to represent Ukraine at Eurovision Russia MPs slam Ukraine’s choice of Crimean Tartar for Eurovision